DIY mūzikas pavairošana PSRS: no mūzikas uz kauliem līdz magnitizdatam
Creators: name: Daugavietis, Jānis
Publisher: name: Zenodo
Year: 2024
Subjects: DIY
Ierakstu izdošana
Magnitizdat
Rentgenizdat
mūzikas pirātisms
Seque
Hardijs Lediņš
PSRS
самиздат
Samizdat
Mūzikas industrija
cenzūra
magnetofons
roentgenizdat
x-ray audio
mузыка на костях
100 магнитоальбомов советского рока
bugi-vugi

description: Lekcijas oriģināls:

https://docs.google.com/presentation/d/1XLml042RQAnSRJubB7HHGVRQOTb3dhetstieRiCt0II/edit?usp=sharing

Kopijas (PDF un PPT prezentācija) pievienotas te.

 

----------------------PRESES RELĪZE--------------------------------------------------------

DIY MŪZIKAS PAVAIROŠANA PSRS: NO MŪZIKAS UZ KAULIEM LĪDZ MAGNITIZDATAM

https://lnb.lv/notiks-lekcija-diy-muzikas-pavairosana-psrs-no-muzikas-uz-kauliem-lidz-magnitizdatam/ 

2024. gada 17. jūnijā plkst. 17.30 Latvijas Nacionālās bibliotēkas 1. stāvā pie izstādes “Ieskaņots. Atskaņots. No fonogrāfa līdz mūzikas centram” notiks sociologa, Latvijas Universitātes Literatūras folkloras un mākslas institūta pētnieka Jāņa Daugavieša lekcija “DIY mūzikas pavairošana PSRS: no mūzikas uz kauliem līdz magnitizdatam”. Dalība bez maksas.

DIY jeb “Do It Yourself” (latviski: dari pats) ir termins, kas apzīmē prakses, kurās cilvēki paši, ar pieejamajiem instrumentiem un zināšanām, īsteno dažādus uzdevumus un projektus bez profesionāļu vai ekspertu palīdzības. Lekcijas uzmanības centrā būs inovatīvās mūzikas ierakstīšanas un pavairošanas tehnoloģijas, kas aiz dzelzs priekškara gandrīz ikvienam ļāva mūziku ierakstīt un pavairot mājas apstākļos. Lekcija ietvers dažādās mūzikas izplatīšanās formas padomju okupācijas periodā – no melomānu pieprasītiem rentgena fotouzņēmumiem ar “ieskrāpētajiem” skaņu celiņiem līdz pašierakstītiem magnētisko lentu ierakstiem, kā arī puspagrīdē izdotiem vai pirātiski kopētiem ierakstiem magnetafona kasetēs Atmodas laikos. Kā saka pats lektors: “Šīs mūzikas pavairošanas metodes izrādījās praktiski nekontrolējamas, tādējādi padomju veidotais ‘dzelzs priekškars’ nemaz nebija tik monolīts un necaurlaidīgs. Tas drīzāk bija siets, kuram regulāri tika cauri Rietumu mūzika (un tajās iemiesotās vērtības un attieksmes), kas pēc tam šeit vairojās ģeometriskā progresijā, pateicoties šīm DIY mūzikas pavairošanas praksēm.”

Jānis Daugavietis ir sociologs, Latvijas Universitātes Literatūras folkloras un mākslas institūta pētnieks, kā arī viens no mūzikas izdevniecības “Tornis” dibinātājiem.  Šobrīd darbojas Valsts pētījumu programmas projektā “Latvijas 20.–21. gadsimta vēsture: sociālā morfoģenēze, mantojums un izaicinājumi”(Nr. VPP-IZM-Vēsture-2023/1-0003).

Pēc lekcijas notiks ekskursija izstādē lektora Jāņa Daugavieša un izstādes kuratores Anetes Skujas vadībā. Izstāde iepazīstina ar skaņas ierakstu un atskaņošanas tehnoloģiju attīstību 20. gadsimtā, ieskicējot, kā ierakstu klausīšanās no elitāras privilēģijas pārtop par ikkatra cilvēka ikdienas sastāvdaļu un kļūst par savas identitātes paušanas veidu, kultūras piederības atspoguļotāju un pretošanās paudēju politisko pārmaiņu laikos.

Šī lekcija iesāks vieslekciju ciklu izstādes “Ieskaņots. Atskaņots. No fonogrāfa līdz mūzikas centram” publiskajā  programmā. Turpmākas ekskursijas ar vieslektoru dalību plānotas rudenī. Dalība bez maksas.

Pasākums notiek ar Valsts kultūrkapitāla fonda atbalstu.

Papildu informācija:Anete SkujaIzstādes kuratore, izstāžu projektu vadītājaLatvijas Nacionālā bibliotēkaE-pasts: anete.skuja@lnb.lv